Saparmyrat Nyýazow

Saparmyrat Ataýewiç Nyýazow (IPA: θɑːpɑːrmuːrɑːt niːjɑːðɒv) (Aşgabat, 1940. február 19. – Aşgabat, 2006. december 21.) türkmén politikus. 1991-től haláláig, 2006-ig a Türkmén Köztársaság elnöke, előtte 1985–1990 között a Türkmén Kommunista Párt első titkára. Birtokolta az „Őexcellenciája Saparmyrat Nyýazow Türkmenbaşy”, röviden Türkménbasi, azaz a minden türkmén atyja címet, valamint alapítója a Türkmének Világszervezetének. Nevének kiejtése Szaparmurat Nijazov (ez azonos az oroszos névformával, amely a magyar sajtóban elterjedten használatos). Nyýazow személyes vagyona becslések szerint hárommilliárd dollár volt halála előtt, amelyből 2 milliárdot egy német bankban helyezett el. Halála átmeneti politikai vákuumot okozott Türkmenisztánban, az elnöki pozícióért több felsővezető is harcba szállt. Élete Nyýazow családja a teke nevű régi befolyásos türkmén törzshöz tartozik. Ő maga korán árvaságra jutott; édesapja a második világháborúban esett el a német fronton, családjának többi tagja pedig az 1948-as pusztító földrengésben vesztette életét, amely lerombolta Aşgabatot. Egy szovjet árvaházban nőtt fel, majd egy távoli rokonához költözhetett. 1962-ben belépett a Szovjetunió Kommunista Pártjába és gyorsan haladt előre a ranglétrán, 1985-ben a Türkmén Kommunista Párt (későbbi nevén Türkmenisztáni Demokrata Párt) elnöke lett, felváltva azt a Mohammad Gapuszovot, akit Mihail Gorbacsov szovjet vezető távolított el beosztásából, gyapottal kapcsolatos korrupciós botránya miatt. Nyýazow, a Türkmén SZSZK vezetőjeként támogatta az 1991-es, Gorbacsov elleni puccskísérletet, és megtartotta az ország vezetői posztját a Szovjetunió bukása után is. Ő lett Türkmenisztán első elnöke. 2002. november 25-én merényletet kíséreltek meg ellene. Személyi kultusz Nyýazow sztálini típusú személyi kultuszt valósított meg Türkmenbaşy (minden türkmének atyja) néven. Várost, iskolát, repteret, sőt meteoritot is elneveztek róla. Magának és szüleinek is hatalmas szobrokat emeltetett. Türkmenbaşy "újítása", hogy már a hónapokat és a napokat is a családtagjai után nevezte el: A Gün szó napot jelent türkménül. A pénteket nem változtatta meg. Belpolitikája Gazdaság Kultúra A latin ábécét vezette be a cirill helyett. A világ legnagyobb állatkertjét hozta létre 2005 szeptemberében. Nemzetbiztonság Külpolitikája Szószólója volt a türkmén semlegességnek, ennek megfelelően Türkmenisztán nem tagja semmilyen nemzetközi katonai szövetségnek, illetve nem vesz részt ENSZ-műveletekben sem. 2004 végén találkozott Jean Chrétien korábbi kanadai miniszterelnökkel, mely során megbeszéléseket folytattak egy közös türkmén–kanadai olajüzletről, azonban a megbeszélések – a kanadai ellenzék rosszallása miatt – megszakadtak. 2005-ben kezdeményezte állama és a Független Államok Közössége közti kapcsolatok lazítását, valamint ígéretet tett a 2010-es választások tisztességes lebonyolítására, ami sok nyugati elemzőt meglepett. Tevékenységei elnökként Mint Türkmenisztán Örökös Elnöke több, nem szokványos rendeletet hozott: 2004 márciusában 15 000 egészségügyi dolgozót bocsátottak el, majd helyükre katonai személyzetet helyeztek. 2004 áprilisában felszólította a fiatalságot, hogy tartózkodjanak az aranyfogak beültetésétől azzal magyarázva, hogy a fogakat kímélendő rágjanak inkább csontokat. 2005 februárjában utasítást adott minden vidéki kórház és könyvtár bezárására, mert a beteg úgyis a fővárosba utazik, a vidékiek meg amúgy sem olvasnak könyveket. 2005 novemberében utasította az ország orvosait, hogy az elnöknek tegyenek esküt a hippokratészi eskü helyett. 2005 decemberében betiltatott minden videójátékot, mert azok túl erőszakosak a türkmén fiataloknak. 2006 januárjában orosz hírforrások jelentették, hogy az elnök utasítást adott a nyugdíjasoknak folyósítandó járadék megvonására a rászorulók 1/3-a esetében (több mint 100 000 nyugdíjas); nyugdíjcsökkentést 200 000 főnél rendelt el, és kötelezte a nyugdíjasokat a kifizetett nyugdíj megfelelő részének 2 évre visszamenőleges visszafizetésére az állam részére. Ezen utasítása az érintettek tömeges elhalálozását okozta, akik ezt megelőzően is csak 10-90 USD körüli járadékból éltek. A Türkmén Külügyminisztérium tagadta a hírt. 2006 szeptemberében jelentette a Daily Telegraph, hogy az elnök új adózási előírást adott ki a türkmén tanárok részére. A rendelet októberben lépett életbe. A rendelet értelmében azok a tanárok, akik nem akarnak minimálbért kapni, vagy el akarják kerülni elbocsátásukat, kötelező az elnököt dicsőítő cikket publikálniuk a két országos lap valamelyikében. 2006 októberében 10 056 elítéltet engedtek szabadon a Mindenható Éjszakáján, ezek közül 253 külföldi fogvatartottat, 11 országból. Emlékművek, szobrok Nyýazow arany szobra Nyýazow arany mellszobra A nappal együtt forgó arany szobor Köztéri arany szobor Érdekességek A parlament 2005-öt a Ruhnama évének nyilvánította Türkménbasi azt mondta, hogy aki háromszor elolvassa a Ruhnamát, az biztosan a mennybe jut, sőt még egy rakétával fel is lőttek egy Ruhnamát az űrbe, hogy “megáldja a kozmoszt” Állíttatott egy szobrot a Ruhnamáról, egy hatalmas, géppel működtetett változata amely minden este 8 órakor kinyílik, és idézeteket játszik le videófelvételekkel. Bevezette a lakosság számára az ingyenes földgázt, áramot, és vizet (bizonyos kvótákig), hogy fenntartsa a népszerűségét Elrendelte egy hatalmas jégpalota építését a sivatag közepén, hogy a gyerekek megtanulhassak korcsolyázni Betiltotta bizonyos fertőző betegségek, például az AIDS vagy a kolera említését és jelentését is A pénzen is az ő arcképe szerepelt A kenyeret az édesanyjáról nevezte el, Gurbansoltan néven Elnevezett saját magáról egy várost, Türkménbasi néven Betiltotta a szakállat, és a hosszú hajat a férfiaknak, sőt még a sminket is a bemondónőknek, emellett még az operát, a balettet, a cirkuszt is 2000-ben elnöki rendelettel betiltotta a dohányzást minden nyilvános helyen, állami épületben és a hadseregben is, szívműtétje után Kitiltotta a kutyákat a fővárosból, mert nem kedvelte a szagukat Megtiltotta az énekeseknek a tátogást, az összes koncerten és televíziós műsorban, hogy megőrizze a “valódi tehetséget”, valamint a rögzített zene lejáratását az esküvőkön és nyilvános rendezvényeken is Betiltotta az autórádiókat is, mert szerinte azok “haszontalanok” Szigorúan korlátozta a külföldi médiát, beleértve az orosz tévéadásokat és műholdas antennákat is A fővárosba, Asgabatba, csak fehér színű autók mehetnek be a mai napig, mert a fehér volt a kedvenc színe. Aranyszobrokat állíttatott magáról, köztük egyet, amely a napkövető módon forog. Nyýazow elnök 1994-es rendelete alapján augusztus minden második vasárnapja a Türkmén Dinnye Napja. A Dinnye Nap az országban termő sárgadinnye nemzeti ünnepe (amely dinnyefajtát az elnök természetesen szintén magáról neveztette el). 2005 októberében 100000 példányban kiadták az elnök új könyvét, melyben saját versei, novellái olvashatóak. Az elnök Ruhnama néven egyetem építését rendelte el. Az egyetem 2010-ben kezdi működését. Emberi korcsoportok felosztása az elnök szerint gyerek: 0-12 év serdülő: 13-24 év ifjú: 25-35 év érett ember: 36-48 év jósló: 49-60 inspiratív: 61-72 bölcs: 73-84 öreg: 85-96 Nalik Oguzkanu: 97-től Oguz kán példája alapján, aki 109 évig élt. Halála 2006. december 21-én a türkmén állami televízió bejelentette, hogy Nyýazow elnök szívinfarktusban elhunyt. Később megerősítette a hírt a moszkvai Türkmén Nagykövetség is. Köztudott volt, hogy Nyýazow orvosi felügyelet alatt állt szívelégtelensége miatt. Minthogy az elnök nem nevezett meg utódot, a tisztségét az alkotmány szerint soron következő Türkmén Parlament elnöke, Ovezgeldy Atayev helyett Gurbanguly Berdimuhamedow miniszterelnök-helyettes vette át, és az elnök temetését szervező bizottság élére is őt nevezték ki. Ő róla sokáig pletykálták, hogy Nyýazow törvénytelen fia lenne, mivel hasonlít rá. Egyes türkmén ellenzékiek szerint Nyýazow elnök halála már napokkal december 21. előtt bekövetkezett. Magyarul kiadott könyve Szaparmurat Türkmenbasi: Rukhnama; ford. Gönczy Éva; Turbo Team Kft., Beregsurány, 2005 Jegyzetek További információk Hivatalos honlap (angol nyelvű) Archiválva 2007. február 16-i dátummal a Wayback Machine-ben Nem hivatalos honlap (angol nyelvű) Ruhnama (angol, orosz, türkmén és török nyelveken) Archiválva 2013. november 4-i dátummal a Wayback Machine-ben Ellenzéki honlap (részben angolul) Archiválva 2006. február 9-i dátummal a Wayback Machine-ben